Certain Women

Certain Women er en dramafilm fra USA som hadde premiere i 2016. Manuset var skrevet av Kelly Reichardt, som også regisserte og klippet filmen. Den bygger på de tre novellene «Native Sandstone», «Travis, B» og «Tome» av Maile Meloy; novellene er hentet fra samlingene Half in Love og Both Ways Is the Only Way I Want It. Hovedrollene spilles av Laura Dern, Kristen Stewart, Michelle Williams, Lily Gladstone, James Le Gros og Jared Harris.

Filmen hadde verdenspremiere den 24. januar 2016 på Sundance Film Festival. I USA hadde den alminnelig kinopremiere den 14. oktober 2016.

Handling 
Filmen foregår i og omkring den lille byen Livingston i Montana. Den åpner med at advokat Laura Wells finner den misfornøyde klienten Will Fuller på venteværelset der hun har kontor. Fuller har ikke noen timeavtale, men har kommet for å diskutere saken sin med henne nok en gang. Han er nå arbeidsledig på grunn av en skade på arbeidsplassen som gjorde ham ufør. Laura forteller ham at det er nytteløst å gå videre med saken, og da han ikke vil høre på henne, sier hun at hun har satt opp et møte utenbys med en annen advokat som har sagt seg villig til å gi Fuller en ny vurdering. På møtet hos den utenbys advokaten har Fuller med seg sin kone, i tillegg til Laura.

Den andre advokaten sier at Fullers arbeidsgiver riktignok har gjort seg skyldig i et brudd på USAs arbeidsmiljø-lovgivning som førte til at Fuller pådro seg en arbeidsrelatert skade, men ettersom Fuller har tatt imot økonomisk kompensasjon fra arbeidsgiveren, har han tapt retten til å reise søksmål mot arbeidsgiveren. I første omgang ser Fuller ut til å akseptere det den fremmede advokaten sier, men det viser seg at situasjonen kommer til å eskalere til en krise som rammer en rekke av Livingstons innbyggere. Men på vei hjem fra møtet med den andre advokaten, krangler Fuller med sin kone, og han blir sparket ut av bilen deres. Han får deretter skyss hjem med Laura Wells. På veien forteller han Laura at han ønsker å skyte sine tidligere arbeidsgivere. Sent samme natt blir Laura oppringt av politiet. Fuller har reist tilbake til sitt tidligere arbeidssted, hvor han har tatt en sikkerhetsvakt som gissel.

Rolleliste 
 Laura Dern – advokat Laura Wells
 Jared Harris – William 'Will' Fuller, Lauras klient
 Kristen Stewart – advokat Elizabeth 'Beth' Travis
 Michelle Williams – Gina Lewis, gift med Ryan
 James LeGros – Ryan Lewis, gift med Gina
 Sara Rodier – Guthrie Lewis, datteren til Gina og Ryan
 Lily Gladstone – bonden Jamie
 René Auberjonois – Albert, en gammel nabo
 John Getz – sheriff Rowles
 Ashlie Atkinson – sekretær
 James Jordan – spesialist på gisselsituasjoner

Referanser

Eksterne lenker 

Filmer fra 2016
Dramafilmer fra USA